বেগম হামিদা সিদ্দিক স্কুল এন্ড কলেজ
বেগম হামিদা সিদ্দিক স্কুল এন্ড কলেজ (পূর্বনাম: বেগম হামিদা সিদ্দিক কলেজিয়েট স্কুল) কুষ্টিয়া জেলার সদর উপজেলার বটতৈল ইউনিয়নের বরিয়া গ্রামে অবস্থিত একটি মাধ্যমিক ও উচ্চ মাধ্যমিক এবং কারিগরি শিক্ষাপ্রতিষ্ঠান। ১৯৯৫ সালে প্রকৌশলী কামরুল ইসলাম সিদ্দিক প্রতিষ্ঠানটি স্থাপন করেন। প্রতিষ্ঠানটি মাধ্যমিক ও উচ্চ মাধ্যমিক শিক্ষা বোর্ড যশোর ও কারিগরি শিক্ষা বোর্ডের অধিভুক্ত। ১৯৯৮ সালে প্রতিষ্ঠানটি কারিগরি শিক্ষা বোর্ডের স্বীকৃতি লাভ করে।